# สารบัญแฟ้มดาวฤกษ์
สารบัญแฟ้มดาวฤกษ์ คือสารบัญแฟ้มทางดาราศาสตร์ที่รวบรวมรายชื่อดาวฤกษ์ต่าง ๆ ในทางดาราศาสตร์นั้น มีดาวฤกษ์หลายดวงที่ถูกอ้างถึงด้วยชื่อจากสารบัญแฟ้มที่แตกต่างกัน มีสารบัญแฟ้มมากมายที่อาจมีความแตกต่างกันอย่างมากเนื่องจากถูกสร้างขึ้นในช่วงเวลาต่าง ๆ กันด้วยวัตถุประสงค์ที่ต่างกัน บทความนี้จะแสดงเฉพาะสารบัญแฟ้มที่มีการอ้างอิงถึงบ่อย ๆ สารบัญแฟ้มชื่อดาวฤกษ์เคยมีการรวบรวมขึ้นโดยชนชาติโบราณมากมาย เช่น ชาวบาบิโลน ชาวกรีก ชาวจีน ชาวเปอร์เซีย และอาหรับ ปัจจุบันนี้มีสารบัญแฟ้มดาวรุ่นใหม่ที่ทันสมัย อยู่ในรูปแบบอิเล็กทรอนิกส์ที่สามารถดาวน์โหลดได้จากศูนย์ข้อมูลดาราศาสตร์ขององค์การนาซา

 สารบัญแฟ้มดาวฤกษ์ยุคโบราณ 

 สารบัญแฟ้มชุดสมบูรณ์ 

LAL
เจอโรม ลาลัง ตีพิมพ์ Histoire Céleste Française เมื่อปี 1801 โดยแสดงรายชื่อดาวฤกษ์เพิ่มเติมขึ้นนอกเหนือไปจากเนื้อหาอื่น ๆ การสำรวจดาวฤกษ์กระทำที่หอดูดาวปารีส ดังนั้นรายชื่อดาวส่วนใหญ่จึงเป็นดาวที่มองเห็นในท้องฟ้าซีกเหนือ สารบัญแฟ้มชุดนี้มีดาวฤกษ์ 47,390 ดวง แสดงความสว่างถึงระดับ 9 ถือเป็นสารบัญแฟ้มดาวฤกษ์ที่สมบูรณ์ที่สุดในยุคนั้น 

HD/HDE
สารบัญแฟ้มเฮนรี เดรเปอร์ เผยแพร่ระหว่างปี ค.ศ. 1918-1924 โดยครอบคลุมท้องฟ้าทั้งหมด แสดงดาวฤกษ์ความสว่างลงไปถึง 9 หรือ 10 หน่วย จัดว่าเป็นสารบัญแฟ้มดาวฤกษ์ขนาดใหญ่ชุดแรก ผู้จัดทำสารบัญแฟ้มนี้คือ แอนนี จัมป์ แคนนอน กับเพื่อนร่วมงานที่หอดูดาวมหาวิทยาลัยฮาร์วาร์ด ภายใต้การกำกับดูแลของ เอ็ดเวิร์ด ชาร์ลส์ พิกเคอริง ชื่อของสารบัญแฟ้มตั้งเพื่อเป็นเกียรติแก่ เฮนรี เดรเปอร์ พ่อหม้ายผู้ให้เงินสนับสนุนโครงการ

ปัจจุบันใช้สารบัญแฟ้ม HD สำหรับดาวที่มิได้อยู่ในสารบัญแฟ้มของไบเออร์ หรือ แฟลมสตีด ดาวฤกษ์ลำดับที่ 1-225300 เป็นรายชื่อตั้งเดิม เรียงหมายเลขตามลำดับของไรต์แอสเซนชัน ที่ 1900.0 epoch ดาวฤกษ์ในลำดับที่ 225301-359083 เป็นส่วนต่อขยายเพิ่มเติมจัดทำในปี 1949 ซึ่งอาจเรียกสารบัญแฟ้มส่วนเพิ่มเติมนี้ว่า HDE

SAO
สารบัญแฟ้มดาวฤกษ์ของหอดูดาวสมิธโซเนียน (SAO) จัดทำในปี ค.ศ. 1966 จากสารบัญแฟ้มทางดาราศาสตร์อื่น ๆ ที่มีมาก่อนหน้าหลายชุด บรรจุเฉพาะดาวฤกษ์ความสว่างมากกว่าแม็กนิจูด 9 ซึ่งทราบค่าการเคลื่อนที่เฉพาะ มีรายชื่อดาวบางส่วนที่คาบเกี่ยวกับสารบัญแฟ้มเฮนรี เดรเปอร์ แต่ดาวดวงใดที่ไม่มีข้อมูลการเคลื่อนที่เฉพาะก็จะถูกข้ามไป มักใช้ในงานที่ต้องการข้อมูลเท็จจริงเป็นสำคัญ ชื่อดาวในสารบัญแฟ้ม SAO จะขึ้นต้นด้วยอักษร SAO ตามด้วยหมายเลข เรียงลำดับตามไรต์แอสเซนชัน

BD/CD/CPD
สารบัญแฟ้ม บ็อนเนอร์ดวร์ชมุสเทอรุง และชุดที่ติดตามมา จัดเป็นสารบัญแฟ้มดาวฤกษ์ยุคก่อนภาพถ่ายที่สมบูรณ์ที่สุด จัดทำโดย ฟรีดริช วิลเฮ็ล์ม อาร์เกลันเดอร์, อาดัลแบร์ท ครือเกอร์ และ เอดูอาร์ท เชินเฟ็ลท์ ระหว่าง ค.ศ. 1852-1859 ครอบคลุมดาวฤกษ์ 320,000 ดวง ใน ต้นยุคอ้างอิง 1855.0 

เนื่องจากสารบัญแฟ้มนี้ครอบคลุมดาวในเขตซีกท้องฟ้าเหนือ และดาวในซีกท้องฟ้าใต้บางส่วนที่มองเห็นจากหอดูดาวบ็อน ต่อมาจึงได้ผนวกสารบัญแฟ้ม Südliche Durchmusterung  (SD) ซึ่งครอบคลุมดาวฤกษ์ที่เดคลิเนชัน -1 ถึง 23 องศา (จัดทำในปี 1886 มีจำนวนดาว 120,000 ดวง) ต่อมามีภาคผนวกอีกด้วยสารบัญแฟ้ม กอร์โดบาดวร์ชมุสเทอรุง (580,000 ดวง) ริเริ่มโดย จอห์น เอ็ม. โธม ในปี 1892 ที่อาร์เจนตินา ครอบคลุมเดคลิเนชั่น -22 ถึง -90 สุดท้ายจึงผนวกด้วยสารบัญแฟ้ม เคปโฟโตกราฟิกดวร์ชมุสเทอรุง (450,000 ดวง ทำในปี 1896) จัดทำที่แอฟริกาใต้ ครอบคลุมเดคลิเนชัน -18 ถึง -90  

AC

USNO-B1.0

GSC (Guide Star Catalogue) 
เป็นสารบัญแฟ้มออนไลน์ สร้างขึ้นเพื่อระบุตำแหน่งที่แน่นอน และกำหนดดาวฤกษ์ที่มีคุณสมบัติควรเป็น "ดาวฤกษ์นำทาง" (guide star) ภายใต้โครงการกล้องโทรทรรศน์อวกาศฮับเบิล สารบัญแฟ้มชุดแรกสร้างขึ้นในช่วงปลายทศวรรษ 1980 มีจำนวนดาวราว 20 ล้านดวง โดยแสดงระดับความสว่างลงไปถึงแม็กนิจูด 15 สำหรับสารบัญแฟ้มชุดนี้ในเวอร์ชันล่าสุดมีดาวฤกษ์ 945,592,683 ดวง แสดงถึงความสว่างระดับ 21 โดยอ้างอิงตำแหน่งดาวที่แม่นยำจากกล้องฮับเบิล

 สารบัญแฟ้มพิเศษ 

แหล่งข้อมูลอื่น
 ศูนย์ข้อมูลดาราศาสตร์ องค์การนาซา 
 Centre de Données astronomiques de Strasbourg 
 Sloan Digital Sky Survey
 IAU FAQ on "Naming Stars" 
 Name a Star? The Truth about Buying Your Place in Heaven
 Astronomical Catalog Designations: Standardized List for Online Databases 
 Hartmut Frommert's list of star catalogues